|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 27** | | ОДЕЉЕЊЕ**:** | | ДАТУМ**:** |
| Наставна тема: | Насеља | | | |
| Наставна јединица: | Положај и географски размештај насеља | | | |
| Тип часа: | Обрада | | | |
| Циљ часа: | * Усвајање знања о положају и географском размештају насеља | | | |
| Очекивани исходи: | Ученици ће бити у стању да:   * Оцене значај природних фактора на размештај насеља; * Открију значај друштвених фактора на размештај насеља. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка метода, демонстративна, илустративна | | | |
| Наставна средства: | Уџбеник, карта света | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник проверава домаће задатке и прозива три добровољца да прочитају радове. Остали ученици слушају и допуњавају. Наставник бележи оцене у педагошку документацију. Наставник исписује назив наставне јединице на табли.   **Главни део (30 минута):**   * Наставник чита текст који описује екумену и анекумену, у коме су неке информације погрешне. Ученици препознају погрешне делове текста и узвиком *стоп* заустављају наставника када чују погрешну информацију и усмено је исправљају. Током ове активности уџбеници су затворени.   **Текст са погрешним информацијама**  Део Земљине површине насељен људима назива се *анекумена (екумена)*. Назив потиче од *кинеске (грчке)* речи која значи *пуста* (*насељена*) земља. Екумену чине све области у којима *не постоје* (постоје) основни услови за живот.  Ненасељени делови Земље називају се *пустаре (анекумена)*. Њу чине предели који *су (нису)* погодни за живот људи.  **Алтернативно**: наставник штампа текст са грешкама и дели га ученицима са задатком да пронађу погрешне речи и изнад њих упишу исправне.   * Наставник поставља питање ученицима: * Да ли је већа површина екумене или анекумене? *(Већа је површина екумене);* * Да ли је територија коју заузимају екумена и анекумена промењива? *(Јесте, екумена се шири на рачун анекумене);* * Због чега је то тако? *(Због тога што је све већи број људи на Земљи па је неопходна већа територија за живот и због напредовања науке и технологије која омогућава живот и у пределима где то раније није било могуће)* * Наставник на табли црта табелу коју ученици имају задатак да попуне на основу информација које су већ научили и података из уџбеника на страни 71.  |  |  |  | | --- | --- | --- | |  | екумена | анекумена | | Северна граница |  |  | | Јужна граница |  |  |   ***Одговори:***   * *Екумена - Између 71̊ -82̊ северне географске ширине*   *између 37̊ -–63̊ јужне географске ширине*   * *Анекумена - полови*   *полови*   * Наставник прозива једног ученика да прочита тачне одговоре док други ученик те одговоре уписује у табелу. Наставник контролише одговоре и исправља евентуалне грешке. * Наставник истиче да на размештај насеља поред географске ширине, рељефа и климе утиче и надморска висина. На табли црта следећу табелу. Ученици је попуњавају саослањајући се на информације и фотографије у уџбенику на странама 71 и 72.  |  |  | | --- | --- | |  | Име насеља | | Најсевернија насеља на Земљи |  | | Насеља на највећој надморској висини |  | | Насеља на „малој“ надморској висини |  |   *Појмови : Венеција, Амстердам, Алерт, Ла Ринконада, Еин Геди, Мурманск.*  Наставник прозива једног ученика да прочита тачне одговоре док остали ученици проверавају тачност својих одговора. Ученици проналазе насеља на карти света у својим атласима и један ученик показује осталима на зидној карти света.   * Настаник поставља питање ученицима да ли знају како се Холандија изговара на енглеском језику? (Netherlands); * Наставник објашњава ученицима да та реч у преводу значи ниска земља од "nether" што је истог порекла као и "neder", и значи "ниско". Наставник упознаје ученике са проблемима које Холандија има због своје мале надморске висине и како их решава (пре свега како се брани од поплава). Тако се ученици упознају са друштвеним факторима који су такође важни за размештај насеља. * Наставник на табли црта шему:   ГЕОГРАФСКИ ПОЛОЖАЈ НАСЕЉА  математичко – географски  физичко – географски  политичко - географски  економско - географски   * Наставник поставља питање ученицима: * Шта одређујемо помоћу географске ширине и дужине? *(Одређујемо положај тачака на географској карти)* * Наставник објашњава ученицима да се одређивање географске дужине и ширине неког насеља назива математички положај. Упознаје ученике са основним компонентама које утичу на географски положај насеља (преко исписане шеме на табли). Након објашњења, ученици имају задатак да допуне реченице које им наставник даје на картицама из прилога (ако има потребе могу користити уџбеник).   ***Решења:***  *а) Математички положај је положај насеља у односу на екватор и гринички меридијан, односно његова географска ширина и географска дужина.*  *б) Физичко – географски положај представља положај насеља према већим природно – географским целинама .*  *в) Економско – географски положај представља положај насеља у односу на главне саобраћајнице.*  *г) Политичко –географски положај насеља представља положај у односу на државне границе и близину главног града.*  **Завршни део (5 минута):**   * Наставник задаје ученицима да одреде географски положај насеља у ком живе како би утврдио да ли су ученици разумели нове појмове.   ***Домаћи задатак***: Наставник задаје задатке ***Хоћу да знам, зато сам/а резимирам! –* страна 73**  у уџбенику  \*Ученици који слабије напредују: Ученици могу бити укључени у попуњавање табела када други ученици читају тачне одговоре. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог ✂**

|  |
| --- |
| а) Математички положај је положај насеља у односу на \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ меридијан, односно његова географска \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_ дужина.  б) \_\_\_\_\_\_\_\_\_\_\_\_\_\_\_\_\_\_\_\_\_\_\_ представља положај насеља према већим природно – географским целинама .  в) Економско – географски положај представља положај \_\_\_\_\_\_\_\_\_\_\_\_\_\_\_ у односу на главне \_\_\_\_\_\_\_\_\_\_\_\_\_\_\_\_.  г) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ положај насеља представља положај у односу на \_\_\_\_\_\_\_\_\_\_\_ границе и близину главног града. |
| а) Математички положај је положај насеља у односу на \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ меридијан, односно његова географска \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_ дужина.  б) \_\_\_\_\_\_\_\_\_\_\_\_\_\_\_\_\_\_\_\_\_\_\_ представља положај насеља према већим природно – географским целинама .  в) Економско – географски положај представља положај \_\_\_\_\_\_\_\_\_\_\_\_\_\_\_ у односу на главне \_\_\_\_\_\_\_\_\_\_\_\_\_\_\_\_.  г) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ положај насеља представља положај у односу на \_\_\_\_\_\_\_\_\_\_\_ границе и близину главног града. |
| а) Математички положај је положај насеља у односу на \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ меридијан, односно његова географска \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_ дужина.  б) \_\_\_\_\_\_\_\_\_\_\_\_\_\_\_\_\_\_\_\_\_\_\_ представља положај насеља према већим природно – географским целинама .  в) Економско – географски положај представља положај \_\_\_\_\_\_\_\_\_\_\_\_\_\_\_ у односу на главне \_\_\_\_\_\_\_\_\_\_\_\_\_\_\_\_.  г) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ положај насеља представља положај у односу на \_\_\_\_\_\_\_\_\_\_\_ границе и близину главног града. |