|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Географска ширина и дужина | | | |
| Тип часа: | Утврђивање | | | |
| Циљ часа: | * Провера нивоа усвојености знања о картографској мрежи, географској ширини и дужини | | | |
| Очекивани исходи: | Ученици ће бити у стању да:   * Одреде положај тачака (математички положај) на карти помоћу картографске мреже; * објасне значај и улогу одређивања положаја тачака на карти. | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна | | | |
| Наставна средства: | Табла, атлас, карта света и Европе | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник проверава са ученицима домаћи задатак од прошлог часа (везан за појам географске дужине) како би се уверио да су ученици савладали претходну лекцију.   **Главни део (30 минута):**   * Наставник упознаје ученике са вежбом коју ће извести. Ученици треба да замисле да је учионица географска карта и да су данас они меридијани и паралеле. Наставник повуче линију (Гринич) и подели ученике на две групе. Једна група се зове Меридијани , а другу Паралеле, јер ће те задатке и радити. Затим, свака група се дели по „екватору“ на пола тако да постану две групе меридијана и две групе паралела. Свака група одреди свог вођу. * Наставник подели групама картице са питањима (прилог 1). Објасни им да пажљиво прочитају питања, продискутују их у групи и запишу одговоре у свеске. Док ученици раде задатке, наставник причврсти пак папире на видно место у учионици. На једном папиру напише ПАРАЛЕЛЕ, а на другом МЕРИДИЈАНИ. * Пошто заврше задатке, позове их да упореде своје одговоре са групом која је имала исти задатак (меридијани са меридијанима, паралеле са паралелама), да их допуне и евентуално исправе грешке. * Вође група Меридијани, односно Паралеле, заједнички презентују одговоре тако што вођа једне групе Меридијана, односно Паралела изговара одговоре, а вођа друге групе Меридијана, односно Паралела их записује на папиру који сте причврстили на зид. * Наставник на табли исписује називе десетак држава и градова Европе и света. Прозове једног добровољца да покаже градове и државе на карти. Уколико нема добровољаца наставник их сам показује на карти. Наставник задаје ученицима задатак да уз помоћ атласа одреде географску ширину и дужину градова и држава. * Ученици раде у пару са другом/другарицом из клупе. Један ученик одређује географску ширину задате државе или града, а други географску дужину исте државе или града. Затим замене свеске и провере један другог. Код следећег задатка је обрнуто. Ученик који је претходни пут одређивао географску ширину сад одређује географску дужину и обрнуто. Наставник прати рад парова и даје додатна објашњења када уочи да је то потребно. * ***Задатак:*** Одреди математички положај следећих држава! * Француске, Шпаније, Мађарске, Норвешке, Бразила, Јапана, Кине, Канаде, Египта.   Одреди математички положај следећих градова!   * Париз, Рим, Осло, Лондон, Вашингтон, Мадрид, Шангај, Сиднеј, Москва, Јоханесбург.   У зависности од структуре одељења наставник може зaдати и више примера уколико то време дозволи.  **Завршни део (5 минута):**   * Ученици се јављају да на табли испишу математички положај задатих држава и градова. На тај начин наставник проверава тачност одговора са целим одељењем.   \*Ученици који слабије напредују: Наставник вежба са ученицима лакше примере градова. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |
| --- |
| **Меридијани**  1. Шта су меридијани?  2. Да ли су меридијани једнаких дужина?  3. Зашто се меридијани другачије називају подневци?  4. Кроз које место пролази почетни (нулти) меридијан и како он дели Земљину лопту?  5. Колико се обично наводи да постоји меридијана? |

|  |
| --- |
| **Паралеле**  1. Шта су паралеле?  2. Да ли су паралеле једнаких дужина?  3. Како се зове почетна паралела?  4. Како се зове најдужа паралела?  5. Како екватор дели Земљину лопту? |