|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 28** | | ОДЕЉЕЊЕ**:** | | ДАТУМ**:** |
| Наставна тема: | Насеља | | | |
| Наставна јединица: | Насеља – појам, положај и размештај | | | |
| Тип часа: | Утврђивање | | | |
| Циљ часа: | * Утврђивање стечених знања о насељима | | | |
| Очекивани исходи: | Ученици ће бити у стању да:   * Утврде своје знање о насељима; | | | |
| Облик рада: | Фронтални, индивидуални | | | |
| Наставне методе: | Монолошка, дијалошка метода, писмени радови | | | |
| Наставна средства: | Картице са питањима, наставни листићи | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник проверава како су ученици урадили домаћи задатак (страна 73 у уџбенику). Неколико ученика чита. Остали слушају, коригују, допуњују. * Наставник истиче циљ и задатке часа НАСЕЉА – ПОЈАМ, ПОЛОЖАЈ И РАЗМЕШТАЈ - УТВРЂИВАЊЕ   **Главни део (30 минута):**   * Наставник упознаје ученике са игром Икс-окс и дели их у две групе. (питања у прилогу)   Наставник на табли црта квадрат са пољима.   |  |  |  | | --- | --- | --- | | 1. | 8. | 3. | | 6. | 5. | 7. | | 4. | 2. | 9. |   ***Правила игре:***   * Игру започиње тим икс. Тим икс изабере број. Наставник прочита питање које је под тим бројем и, ако ученици дају тачан одговор на прочитано питање, уписујете знак Х у поље са бројем који је изабран. Ако је одговор нетачан, поен иде тиму окс и уписујте знак О у дато поље. Следећи број бира тим окс и игра се наставља по истом принципу све док један од тимова не споји три знака водоравно, усправно или дијагонално. * Члановима истог тима је дозвољено да се договарају и помажу приликом избора броја и давања одговора. Одговоре морају давати пуном реченицом. * Након завршене игре ученици седају на своја места и добијају задатак да напиши кратак есеј на тему : ***Како спречити одумирање села?***   **Напомена:** Наставник подсећа ученике на начин писања есеја. У уводном делу пишу чињенице о проблему одумирања села како би показали да владају потребним појмовима, а затим дају своје мишљење о теми. Ученици се подстичу да износе своје мишљење уз објашњење да нема погрешних одговора. На овај начин наставник подстиче критичко мишљење код ученика.  У случају да нема довољно времена за писање есеја, наставник подстиче ученике на дискусију у којој треба да изнесу своја мишљења на тему.  **Завршни део (5 минута):**   * Ученици предају радове , а наставник објашњава начин оцењивања ( то је један део оцене коју ће добити на крају наставне теме).   \*Ученици који слабије напредују: Ученици имају задатак да у свеску напишу одлике насеља у ком живе. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

1. Шта су насеља? *(То су места сталне или привремене концентрације људи);*
2. Како се деле насеља према трајању насељености? *(На стална и привремена);*
3. Како се зове насељени део земљине површине? *(Екумена);*
4. Како се зове ненасељени део земљине површине? *(Анекумена);*
5. Како се зове положај насеља који се одређује помоћу екватора и гриничког меридијана? *(метематичко – географски положај);*
6. Које групе фактора утичу на размештај насеља? *(природни и друштвени);*
7. У коју групу насеља се убрајају салаши? *(У привремена насеља);*
8. Чиме су се бавили становници првобитних насеља? *(Бавили су се сточарством и земљорадњом);*
9. Како се зове једно од најважнијих праисторијских археолошких налазишта које је смештено на десној обали Дунава у Ђердапској клисури? *(Лепенски Вир)*