|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6.разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 3** | | ОДЕЉЕЊЕ**:** | | ДАТУМ**:** |
| Наставна тема: | Друштво и географија | | | |
| Наставна јединица: | Друштвена географија | | | |
| Тип часа: | утврђивање | | | |
| Циљ часа: | * Упознавање ученика са предметом проучавања друштвене географије; * Уочавање значаја географије за опште образовање, културу и свакодневни живот | | | |
| Очекивани исходи: | Ученици ће бити у стању да:   * успоставе везе између физичко-географских и друштвено-географских објеката, појава и процеса; * повежу постојећа знања о друштву с географијом као науком; * повежу географска знања о свету са историјским развојем људског друштва и технолошким и научним напретком | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно - демонстративна | | | |
| Наставна средства: | Уџбеник, табла, средства ИКТ | | | |
| Међупредметне компетенције | Компетенција за учење, комуникација, компетенција за решавње проблема, одговорност према околини, одговорно учешће у демократском друштву | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Ученици су подељени у три групе случајним избором . Из кутије, која је раније припремљена , извлаче цедуље на којима се налазе слова Ф, Д или Р (за **ф**изичку, **д**руштвену и **р**егионалну географију). У зависности од извученог слова ученици се групишу.  **Главни део (30 минута):**  Наставник на табли црта табелу са три колоне обележене поменутим словима. На клупи се налазе цедуље са појмовима који се односе на физичку, друштвену и регионалну географију. Свака група узима цедуље које припадају њој и представник групе лепи цедуљу у одговарајућу колону на таблу. Затим, наставник контролише исправност решеног задатка и коментарише са ученицима и даје додатна објашњења уколико је то потребно. Појмови који се налазе на цедуљама су следећи: рељеф, клима, воде, земљиште, биљни и животињски свет, насеља, привреда, становништво, регије, рељеф и становништво Јужне Европе, привреда и клима Северне Европе.  **\*Ученици који слабије напредују**: Наставник предлаже да ученици са слабијим постигнућима буду „вође“ групе у смислу да они излазе и лепе цедуље на одговарајуће место на табли како би активно учествовали у часу (уколико је то могуће).  После завршеног задатка ученик који је претходни час добио задужење да уради презентацију о животу и раду Јована Цвијића представља презентацију одељењу.  **Завршни део (5 минута):**  Наставник са ученицима коментарише и уколико има потребе допуњује информације које су ученици добили о Јовану Цвијићу. Наставник подсећа ученике да обрате пажњу на државе у којима је Јован Цвијић боравио током свог живота и рада. Земље у којима је оставио свој стваралачки траг , да то забележе и представе на крају школске године (то се односи на ученике који у оквиру пројекта раде државу која се помиње у презентацији о животу и раду Јована Цвијића).. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |