|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Појам карте и њен развој кроз историју | | | |
| Тип часа: | Обрада | | | |
| Циљ часа: | * Упознавање значаја географске карте, њеног развоја кроз историју | | | |
| Очекивани исходи: | Ученици ће бити у стању да:   * Препознају значај географских карата кроз историју; * Открију предности дигитализације у процесу стварања карата | | | |
| Облик рада: | Фронтални, индивидуални | | | |
| Наставне методе: | Дијалошка метода, демонстративна, илустративни | | | |
| Наставна средства: | Уџбеник, табла, атлас, компјутер | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник уводи ученике у нову наставну јединицу кроз разговор о значају географских карта. Наставник ученицима поставља питања: * Који простор је заузимало о Вавилонском царство? *(простор Месопотамије)* * Око које реке је настао Египат ? *(Око реке Нил)* * По чему смо помињали Ератостена ? *(Отац географије)*   **Главни део (30 минута):**   * Наставник на сваку клупу ставља цедуље на клупу и даје ученицима инструкције да пажљиво прочитају питања, да затим, свако за себе, у уџбенику, на странама 15 и 16**,** потражи и запише одговоре у своју свеску. Након израде, размењују свеску са паром у клупи и проверавају једни друге. * Затим, почиње разговор о савременим технологијама и на тај начин наставник уводи ученике у много активније учешће у часу јер је то поље о коме они доста знају, па самим тим и радо учествују. Подсећамо се улоге вештачких сателита које смо учили у петом разреду. * Наставник упућује ученике на геокутак и приказује им како преко гугл мапа могу пронаћи своју улицу, школу, кући или било који објекат који желе. То могу да учине и преко мобилних телефона. * Наставник поставља ученицима питање : * Које су предности коришћења дигиталних технологија при изради географских карата?   Ученици одговоре записују у свескама.  **Завршни део (5 минута):**  Наставник прозива ученике који читају своје одговоре и међусобно се допуњују.  ***Домаћи задатак***: Ученици раде задатке у делу ***Хоћу да знам, зато сам/а резимирам! –* страна 17** у уџбенику.  \***Ученици који слабије напредују**: Ученици имају задатак да у немој карти (на карти света) обоје сваки континент другом бојом. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**PRILOG**

**Исецкати на две групе картица: 1) картице са питањима и 2) картице са одговорима.**

**✂**

|  |  |
| --- | --- |
| **1. Шта је географска карта?** | 1. Географска карта је математички умањен графички приказ Зем­љине површине или неког њеног дела на равној површини. |
| 2.**Шта је картографија?** | 2. Картографија је наука која се бави проучавањем и израдом карата и глобуса. |
| **3. На ком материјала су урезиване карте у некадашњем Вавилону?** | 3. У некадашњем Вавилону карте су урезиване на глиненим пло­чицама. |
| **4. Шта је представљала вавилонска карта из 6. века пре нове ере?** | 4. Вавилонска карта света из око 600. године пре нове ере била је више ре­лигиозни него стварни приказ тада познатог света. |
| **5. Који је допринос Ератосена и Птоломеја развоју картографије?** | 5. Ерато­стен је увео картографску мрежу у 3. веку пре нове ере, а Птолемеј је усавршио представљање лопта­сте Земљине површине на равној површини. |
| **6. Какав су допринос картографији у средњем веку дали арапски географи?** | 6. У 12. веку арапски географ Идризи израдио је две карте тада познатог све­та. Једна од њих била је округла карта света, а друга је имала 70 правоугаоних листова и била је врло детаљна. |
| **7. Шта обележава 15. век у развоју картографије?** | 7. У 15. веку развија се наука и узор за израду кара­та постају Птолемејеве карте. Велика географска открића пружају податке о до тада неистра­женим пределима и карте постају све детаљније. |
| **8. Када картографија постаје засебна наука?** | 8. Картографија постаје засебна наука у 19. веку. |
| **9. Какве промене доноси крај 20. и почетак 21. века у развоју картографије?** | 9. Крајем 20. и почетком 21. века догодиле су се велике промене у картографији и почео је ра­звој дигиталне картографије. |
| **10. Шта је дигитална картографија?** | 10. Дигитална картографија представља израду и приказивање кар­тографских садржаја у електронском облику. |
| **11. Шта означава скраћеница ГИС и која је његова улога?** | 11. Географски информациони систем (ГИС) служи за прикупљање, чување, об­раду и приказивање географских података. |