|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 50** | | ОДЕЉЕЊЕ**:** | | ДАТУМ**:** |
| Наставна тема: | Држава и интеграциони процеси | | | |
| Наставна јединица: | Држава – појам, настанак и величина | | | |
| Тип часа: | Утврђивање | | | |
| Циљ часа: | * Утврђивање знања о појму, настанку и величини државе | | | |
| Очекивани исходи: | Ученици ће бити у стању да:   * Утврде своје знање о појму, настанку и величини државе. | | | |
| Облик рада: | Фронтални, идивидуални, рад у пару | | | |
| Наставне методе: | Монолошка, дијалошка , демонстративна, наставни листићи | | | |
| Наставна средства: | Уџбеник, карта света, карта Европе | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прегледа домаћи задатак, а затим исписује назив наставне јединице на табли – ***Држава – појам, настанак и величина - УТВРЂИВАЊЕ***   **Главни део (30 минута):**   * Ученици имају задатак да допуне текст са речима које недостају (прилог, задатак 1). Наставник чита текст, а ученици се јављају и допуњују. Остали ученици прате и исправљају уколико неко погреши. Најактивније ученике наставник евидентира у педагошку документацију.   ***Задатак 1, решење:***   * Државом влада *народ* или његови представници. * Грана географије која проучава настанак, развој и нестанак државе назива се *политичка географија*. * Основни елементи сваке државе су становништво, територија и *власт*. * Поред основних елемената свака држава има и свој географски положај, главни град, облик владавине и *границе.* * Држава мора имати суверенитет и међународно *признање.* * Прве државе су настале када су људи почели да се баве земљорадњом и *сточарством.* * Прве државе су настале у области *Средоземља* и у југозападној *Азији.* * Прва држава Сумер настала је пре 3500. године пре наше ере у *Месопотамији.* * Древни Египат је настао у долини реке *Нил*. * Наставник задаје ученицима једну државу из Европе, а ученици имају задатак да одреде њен географски положај (математичко – географски, физичко – географски, саобраћајно – географски, економско – географски, политичко – географски). Ученици који седе у истој клупи имају различите државе као задатак. Када заврше замењују свеске и проверавају једни друге. * Наставник дели ученицима наставни листић на ком се налази табела коју треба да попуне (задатак 2). Ученицима су задата почетна слова држава као и број слова која треба да попуне. Када заврше лепе табелу у свеску, а наставник фронтално проверава тачност појмова. Ученици државе које се налазе у табели уцртавају у неме карте.   **Завршни део (5 минута):**   * Наставник похваљује најактивније ученике и даје додатна објашњења уколико је приметио да су поједини појмови ученицима остали нејасни.   \*Ученици који слабије напредују: Наставник ученицима даје попуњену табелу да је прецртају у своју свеску и препишу тачне податке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

**1. Упиши речи које недостају тако да реченице буду течне.**

* Државом влада *народ* или његови представници.
* Грана географије која проучава настанак, развој и нестанак државе назива се *политичка географија*.
* Основни елементи сваке државе су становништво, територија и *власт*.
* Поред основних елемената свака држава има и свој географски положај, главни град, облик владавине и *границе.*
* Држава мора имати суверенитет и међународно *признање.*
* Прве државе су настале када су људи почели да се баве земљорадњом и *сточарством.*
* Прве државе су настале у области *Средоземља* и у југозападној *Азији.*
* Прва држава Сумер настала је пре 3500. године пре наше ере у *Месопотамији.*
* Древни Египат је настао у долини реке *Нил*.

**2. Попуни започете називе држава у табели испод.**

|  |  |  |  |  |  |
| --- | --- | --- | --- | --- | --- |
| **Велике државе** | **Средње државе** | **Мале државе** | **Патуљасте државе** | **Компактне** | **Издељене** |
| Р\_ \_ \_ \_ \_  К\_ \_ \_  А\_ \_ \_ \_ \_ \_ \_ \_ \_ | Ф\_ \_ \_ \_ \_ \_ \_ \_  У\_ \_ \_ \_ \_ \_ \_  Т \_ \_ \_ \_ \_ | С\_ \_ \_ \_ \_ \_ \_ \_  Е \_ \_ \_ \_ \_ \_ \_  Ц \_ \_ \_ Г\_ \_ \_ | В\_ \_ \_ \_ \_ \_  М \_ \_ \_ \_ \_  А \_ \_ \_ \_ \_ | М\_ \_ \_ \_ \_ \_ \_  П\_ \_ \_ \_ \_  Ш\_ \_ \_ \_ \_ \_ | Г\_ \_ \_ \_  И\_ \_ \_ \_ \_ \_ \_ \_ \_ |