|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6.разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 4** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Географска и картографска мрежа | | | |
| Тип часа: | Обрада | | | |
| Циљ часа: | * Стицање знања о начинима представљања Земљине површине на глобусу и на географској карти; * Упознавање елемената географске карте; * Упознавање значаја географске и картографске мреже | | | |
| Очекивани исходи: | Ученици ће бити у стању да:   * утврде међусобни положај меридијана и паралела; * објасне значај и улогу меридијана и паралела. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, илустративно - демонстративна | | | |
| Наставна средства: | Уџбеник, табла, средства ИКТ, индукциони глобус | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник истиче циљ часа и записује назив наставне јединице на табли.  **Главни део (30 минута):**  Наставник на индукционом глобусу исцртава паралеле и кроз разговор са ученицима подсећа их на појмове о којима су учили прошле године: екватор, повратници и поларници. Затим уводи појам меридијана и исцртава их и на тај начин ученицима приказује географску мрежу. Ученицима поставља питања :   1. Да ли постоји разлика између паралела и меридијана? 2. Која је разлика? 3. Шта мислите који је њихов значај? 4. Коме ова мрежа може да користи?   Наставник објашњава ученицима по ком принципу су одређени почетна паралела и почетни меридијан. Затим им показује како су изгледале карте у прошлости када почетни меридијан није био гринички.  Наставник уводи појам - Картографска мрежа – мрежа паралела и меридијана на географској карти.  **Завршни део (5 минута):**  Укратко поновити лекцију и задати ученицима да ураде задатке из уџбеника на страни бр. 10. Уколико ученици не стигну да ураде све задатке завршиће као домаћи задатак.  \***Ученици који слабије напредују**: Наставник помаже ученицима да сами на индукционом глобусу уцртају мрежу паралела и меридијана и да то после нацртају у свесци. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |