|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 44** | | ОДЕЉЕЊЕ**:** | | ДАТУМ**:** |
| Наставна тема: | Привреда | | | |
| Наставна јединица: | Развијени и неразвијени региони и државе | | | |
| Тип часа: | Обрада | | | |
| Циљ часа: | * Упознавање ученика са развијеним и неразвијеним регионима и државама | | | |
| Очекивани исходи: | Ученици ће бити у стању да:   * наведу развијене и неразвијене регионе и државе света; * објасне разлоге због којих су неки делови света развијени, а неки неразвијени. | | | |
| Облик рада: | Фронтални, идивидуални, рад у пару | | | |
| Наставне методе: | Монолошка, дијалошка , демонстративна, илустративни | | | |
| Наставна средства: | Уџбеник, карта света, карта Европе, комјутер, пројектор | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник истиче да поједини делови света су различито развијени и исписује назив наставне јединице на табли: ***Развијени и неразвијени региони и државе***   **Главни део (30 минута):**   * Наставник упућује ученике да погледају карту на страни 115 у уџбенику на којој је приказана тематска карта привредне развијености света. Поставља питања ученицима: * Који делови света су најразвијенији? *(То су Аустралија, Северна Америка, већи део Европе);* * Који делови света су најнеразвијенији? (*То су земље западне, централне, источне и јужне Африке, део југоисточне и јужне Азије);* * Према овој подели у коју категорију се може сврстати наша земља? *(У средње развијене земље).* * Наставник приказује фотографије ученицима (прилог), а ученици треба да закључе која фотографија приказује привредно развијену област, а која неразвијену област. * Наставник упознаје ученике са једном од првих подела света према привредној развијености – БОГАТИ СЕВЕР И СИРОМАШНИ ЈУГ. * Ученици имају задатак да са другом из клупе пронађу у уџбенику на страни 114 које државе се убрајају у државе богатог севера, а које у државе сиромашног југа. Један ученик проналази државе богатог севера, а други државе сиромашног југа. Када заврше мењају свеске и контролишу једни друге. Када заврше задатак проналазе поменуте државе у својим атласима. * Наставник исписује на табли следећу шему, а ученици испод сваке групе треба да напишу који се чиниоци налазе у тој групи.   ПРИВРЕДА  ПРИРОДНИ ЧИНИОЦИ  ДРУШТВЕНИ ЧИНИОЦИ   * Када заврше наставник прозива ученика да прочитају своје одговоре и напишу их на табли. Остали ученици проверавају да ли су тачно урадили.   ПРИВРЕДА  ПРИРОДНИ ЧИНИОЦИ  ДРУШТВЕНИ ЧИНИОЦИ   * *рељеф* * *клима* * *сировине* * *воде* * *историјско наслеђе,* * *развој индустрије,* * *научно­технолошки проналасци,* * *колонијална освајања,* * *политички и економски односи* * Наставник записује на табли реч КОЛОНИЈАЛИЗАМ, и поставља ученицима питање да ли знају шта та реч значи. Ученици износе своја мишљења, наставник проверава тачност одговора, наводи примере земаља које су биле колонијалне силе и истиче улогу колонијализма у привредном развоју света.   **Завршни део (5 минута):**   * Ученицима раде задатке ***Хоћу да знам, зато сам/а резимирам!*** на страни **117** у уџбенику.   \*Ученици који слабије напредују: Ученици имају задатак да у немој карти обоје карту света на којој ће приказати поделу држава према привредној развијености (уџбеника страна 115). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

****

****