|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 56** | | ОДЕЉЕЊЕ**:** | | ДАТУМ**:** |
| Наставна тема: | Држава и интеграциони процеси | | | |
| Наставна јединица: | Политичко – географска карта света после Другог светског рата | | | |
| Тип часа: | Обрада | | | |
| Циљ часа: | * Упознавање ученика са политичко – географском картом света после Другог светског рата | | | |
| Очекивани исходи: | Ученици ће бити у стању да:   * наведу који простор су обухватали војни блокови (НАТО и Варшавски уговор); * обележе на карти просторе највећих ратних сукоба после Другог светског рата; * објасне процес деколонизације; * именују највеће колонијалне силе ; * објасне појам неоколонијализам. | | | |
| Облик рада: | Фронтални, индивидуални, рад у пару | | | |
| Наставне методе: | Монолошка, дијалошка , демонстративна, илустративна | | | |
| Наставна средства: | Уџбеник, карта света, нема карта, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прегледа домаће задатке и упућује ученике да погледају табелу у својим свескама од претходног часа како би се подсетили које су државе биле чланице НАТО –а и Варшавског уговора. * Исписује назив нове наставне јединице на табли - ***Политичко – географска карта света после Другог светског рата***   **Главни део (30 минута):**   * Наставник упућује ученике да погледају карту света на страни 151 у уџбенику. На њој су приказане све области у свету које су припадале војним блоковима (НАТО и Варшавски уговор). Наставник поставља питање: * На ком континенту се налазила граница између НАТО-а и Варшавског угвора? *(На европском континенту).* * Наставник упознаје ученике да је, због затегнутих односа између војних блокова, после Другог светског рата било неколико места на свету где су се дешавали ратни сукоби : КОРЕЈА, ВИЈЕТНАМ И КУБА. Наставник задаје ученицима да пронађу ове земље на карти. * Наставник упознаје ученике са појмом колонизација која је почела у 16. веку након Великих географских открића уз напомену да ће о томе више учити у седмом разреду. Наставник објашњава да је Велика Британија била једна од највећих колонијалних сила на свету и да је у једном тренутку у свом поседу држала 1/3 света. * Наставник дели ученицима наставни листић и упућује их на стране 152 и 153 у уџбенику (прилог). * Након урађеног задатка ученици контролиши тачност задатака са другом из клупе, а наставник даје додатна објашњења уколико је дошло до неслагања одговора. * Наставник објашњава појам неоколонијализма на примерима великих и малих земаља и њиховом међусобном положају.   **Завршни део (5 минута):**   * Наставник упућује ученике да прочитају ***Занимљивост*** на страни **152** у уџбенику и одређује једног ученика (добровољца) да за следећи час припреми презентацију о животу и раду индијског вође Махатма Гандија.   **Домаћи задатак**: Ученици имају задатак да ураде ***Хоћу да знам зато сам/а резимирам!*** - страна **153** у уџбенику.  \*Ученици који слабије напредују: Ученици имају задатак да у немој карти обоје савремену политичку карту Африке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

1. **Која држава је била највећа колонија Велике Британије?**

(заокружи слово исперд тачног одговора)

а) Египат

б) Индија

в) Аргентина

1. **Допуни реченицу:**

Од Индије се на западу одваја \_\_\_\_\_\_\_\_\_\_\_\_\_\_ , а на \_\_\_\_\_\_\_\_\_\_\_\_\_\_\_\_\_ Бангладеш.

1. **Који континент је претрпео највеће промене после Другог светског рата?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Које афричке државе су биле независне пре Другог светског рата?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **На ком континенту велики број територија још увек колонијални положај?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_