|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема: | Становништво | | | |
| Наставна јединица: | Структура становништва – биолошка и друштвено-економска | | | |
| Тип часа: | Утврђивање | | | |
| Циљ часа: | * Утврђивање степена усвојености знања о биолошкој и друштвено – економској структури становништва | | | |
| Очекивани исходи: | Ученици ће бити у стању да:   * Процене степен усвојености знања о структурама становништва; | | | |
| Облик рада: | Фронтални, групни, рад у пару | | | |
| Наставне методе: | Дијалошка метода, демонстративна, илустративна | | | |
| Наставна средства: | Уџбеник, пројектор ,нема карта, картице са појмовима | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Ученици који су припремили презентације о вери којој припадају излажу пред одељењем. Наставник на табли бележи кључне речи. Разговара са ученицима о сличностима и разликамна презентованих религија.   **Главни део (30 минута):**   * Ученици добијају задатак, да у немој карти обоје распоред религија у свету и стопе писмености. Затим размењују неме карте са другом/другарицом из клупе и проверавају тачност. Приликом бојења неме карте ученици могу користити уџбеник. Наставник шета, проверава и даје додатна упутства док ученици боје. * Након тога наставник дели ученике у шест група од по 4-5 ученика. После груписања наставник дели задужења и објашњења. * Свакој групи дели коверат са картицама (прилог ). Даје упутство за решавање задатка и проверава да ли су ученици разумели шта треба да раде.   Ученици у групи добију коверат у ком се налазе картице са питањима и картице са одговорима и повезују их. Наставник фронтално проверава тачност реализованог задатка (постављајући питања групама наизменично). Прозива једног ученика да прочита питање, а затим другог ученика да на њега одговори. И тако све док се не одговори на сва постављена питања. Док један ученик одговара на питање, остали контролишу и евентуално исправљају своје одговоре.  **Завршни део (5 минута):**   * Наставник похваљује ученике и одговара на евентуална питања.   ***Домаћи задатак***: Наставник задаје задатке ***Хоћу да знам, зато сам/а разимирам! –страна 61*** у уџбенику.  \*Ученици који слабије напредују: Ученици се распоређују равномерно по групама и могу бити изабрани ваде цедуље из коверата или уместо ученика које је наставник прозвао прочитају питања | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

Одштампати на мало дебљем папиру и исецкати на картице и ставити у коверат ✂

Припремити онолико коверата колико је група које раде задатак.

|  |  |
| --- | --- |
| **ПИТАЊА** | **ОДГОВОРИ** |
| Шта је расна структура становништва? | Састав становништва према раси. |
| Које су основне људске расе? | Европеидна (бела), монголоидна (жута), негроидна (црна). |
| У ком делу света живи претежно бела раса? | У Европи и Северној Америци, деловима јужне Америке и Аустралији. |
| У ком делу света живи претежно жута раса? | У источној и југоисточној Азији. |
| У ком делу света живи претежно црна раса? | У Африци. |
| Ко су мелези? | Потомци припадника различитих раса. |
| Како се становништво дели према старости? | На младо (до 14 година), зрело (од 15 до 64 године) и старо (преко 65 година). |
| Како се графички може представити полно–старосна структура становништва? | Помоћу полно – старосне пирамиде.. |
| Која су три основна типа полно-старосне пирамиде? | Прогресивни, стационарни и регресивни тип.. |
| Шта је народ? | Историјски формирана група људи, која има заједничку територију, језик и културу. |
| Колико народа и етничких заједница има на свету? | 4000 народа и етничких заједница. |
| Који народи су најбројнији? | То су Кинези, Хиндустанци, Бенгалци, Американци и Бразилци. |
| Како се језици деле у породице? | Према сличности. |
| Којој породици језика припада српски језик? | Индоевропској језичкој породици. |
| Који језици су најраспрострањенији у свету? | То су кинески, енглески, шпански, арапски, хинду. |
| Које религије имају највише следбеника на свету? | То су : хришћанство, ислам и будизам. |
| Када је дошло до раскола у хришћанству и поделе на православце и римокатолике? | 1054. године |
| Ко су атеисти? | Људи који нису религиозни. |
| Шта представља образовна структура становништва? | Састав становништва према писмености и школској спреми. |
| Како се дели становништво према економској активности? | На активно и неактивно. |
| Ко се убраја у активно становништво? | Људи који обављају неку делатност, привремено незапослени и они који траже први посао. |
| Ко се убраја у неактивно становништво? | Пензионери, стипендисти, деца, домаћице. |