|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | | ДАТУМ**:** |
| Наставна тема: | Насеља | | | |
| Наставна јединица: | Појам и настанак првих насеља | | | |
| Тип часа: | Обрада | | | |
| Циљ часа: | * Усвајање знања о насељима | | | |
| Очекивани исходи: | Ученици ће бити у стању да:   * Наведу фазе у формирању насеља кроз историју; * Открију разлоге мењања насеља кроз историју. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка метода, демонстративна, илустративна | | | |
| Наставна средства: | Уџбеник, пројектор, компјутер | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник дели контролне задатке, саопштава оцене, одговара на евентуална питања ученика, анализира резултате и изводи коначну оцену из претходне области. Затим пише наслов нове наставне јединице на табли.   **Главни део (30 минута):**   * Кроз разговор са ученицима наставник се ослања на знања која су ученици стекли на часовима историје. Наставник поставља питања ученицима: * Чиме се бавио човек у праисторији да би преживео? *(Ловио је животиње и сакупљао плодове);* * Да ли су људи у праисторији имали стално место боравка? *(Нису, стално су се селили у потрази за храном);* * Где су се склањали од временских непогода? *(Користили су природне заклоне као што су пећине;)* * Кад људи престају да се стално крећу и почињу да граде домове? *(Када су почели да гаје биљке и припитомљавају животиње);* * Од којих материјала су правили домове? *(Од материјала које су проналазили у окружењу, камен, трска, земља, дрво);* * Која места су бирали за подизање првих насеља? *(Места поред воде и на узвишењима).* * Наставник пројектује ученицима на табли реченице у којима речи нису на правом месту (у прилогу). Задатак ученика је да поређају речи правилно и ставе знакове интерпункције на право место како би добили смислену реченицу. Одговоре записују у свескама. Наставник прозива једног ученика да прочита тачне реченице. Остали ученици прате и проверавају своја решења. * Наставник упућује ученике да прочитају ***Занимљивост*** на страни 68 у уџбенику. Након тога пушта ученицима преко You Tubе-a део (првих десетак минута) документарног филма под називом „Лепенски Вир и Винча“ (<https://www.youtube.com/watch?v=dg5OhIywgWA>) * Након одгледаног филма ученици износе своја запажања о изгледу кућа и културе Лепенског Вира.   **Завршни део (5 минута):**   * Наставник задаје ученицима да ураде ***Хоћу да знам, зато сам/а резимирам! –* страна 70** у уџбенику.   ***Домаћи задатак:*** Наставник задаје ученицима да прочитају и ураде за следећи час ***Геокутак: Проучи, па закључи!*** на страни 69 у уџбенику .  \*Ученици који слабије напредују: Ученици имају задатак да у свеску запишу типове насеља која се налазе приказана на фотографијама на страни 69 у уџбенику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

* Сталне места насеља или су привремене људи концентрације.
* Њима у обављају различите активности људи.
* Насељима у постоје за објекти људи боравак.
* Дисциплина географска се која је географија насеља проучавањем бави места насељених.
* Насеља географија проучавањем бави се насеља типова положајем и развојем настанком.
* Насеља првобитних становници земљорадњом се су бавили сточарством и.
* Насеља трајању према деле се стална на привремена и.
* Бити могу привремена насеља сточарска ратарска рибарска виноградарска викенд – насеља др. и.

**Правилно исписане реченице:**

Насеља су места сталне или привремене концентрације људи.

Људи у њима обављају различите активности.

У насељима постоје објекти за боравак људи.

Географија насеља је географска дисциплина која се бави проучавањем насељених места.

Географија насеља се бави проучавањем типова насеља, положајем, настанком и развојем.

Првобитни становници насеља су се бавили земљорадњом и сточарством.

Према трајању насеља се деле на стална и привремена.

Привремена насеља могу бити: сточарска, ратарска, рибарска, виноградарска, викенд – насеља и др.