|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 52** | | ОДЕЉЕЊЕ**:** | | ДАТУМ**:** |
| Наставна тема: | Држава и интеграциони процеси | | | |
| Наставна јединица: | Главни град | | | |
| Тип часа: | Обрада | | | |
| Циљ часа: | * Упознавање ученика са значајем и улогом главног града | | | |
| Очекивани исходи: | Ученици ће бити у стању да:   * дефинишу појам главног града; * разликују различите моделе главних градова; * објасне проблем пренасељености главних градова. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка , демонстративна, илустративна | | | |
| Наставна средства: | Уџбеник, карта света, карта Европе , компјутер, пројектор | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник подсећа ученике да су о првим градовима – државама учили на часовима историје у петом резреду и поставља им питање: * Како су се називали градови – државе у старој Грчкој? *(Називали су се полиси);* * Како су настали полиси? *(Настали су уједињавањем сеоских насеља око утврђеног града).* * Наставник исписује назив наставне јединице на табли – ***ГЛАВНИ ГРАД***   **Главни део (30 минута):**   * Наставник задаје ученицима да отворе атлас на страни где се налази карта Србије. Поставља питање ученицима : * Због чега је назив Београд подвучен? *(Због тога што је главни град наше земље);* * Шта је то што разликује главни град од осталих градова? *(Главни град је већи, у њему се налазе све најважније институције неке земље);* * Које су то најважније институције неке земље? *(То су скупштина, амбасаде, министарстава).* * Наставник истиче да главни град не мора да буде и највећи. Наставник задаје ученицима да у уџбенику на страни 140 пронађу које су основне одлике европског, а које америчког модела главних градова. Наставник прозива једног ученика да прочита које су одлике европског, а другог да прочита које су одлике америчког модела главног града. Након тога ученици у неме карте уцртавају пример градова оба модела. * Наставник упућује ученике да прочитају ***Занимљивост*** на страни **140** у уџбенику, а затим да на карти Африке пронађу градове који се помињу у тексту. * Наставник на табли исписује   ***БОСТОН - ФИЛАДЕЛФИЈА - ВАШИНГТОН***  ***СИДНЕЈ – МЕЛБУРН – КАНБЕРА***  ***РИО ДЕ ЖАНЕИРО – БРАЗИЛИЈА***   * Наставник показује исписане градове на географској карти и објашњава ученицима да може доћи до промене главног града у неким ситуацијама као што је случај са поменутим градовима. Затим исте градове показује ученицима преко Google Maps – a. * Затим наставник исписује на табли   ***КОНСТАНТИНОПОЉ – ЦАРИГРАД – ИСТАНБУЛ***  Истиче да понекад може доћи до промене имена главног града што је случај са поменутим градом, али уз напомену да Истанбул више није главни град већ Анкара.   * Наставник подсећа ученике на проблеме са којима се сусрећу велики градови . Ученици имају задатак да у свескама напишу који су то проблеми и због чега долази до њих.   **Завршни део (5 минута):**   * Наставник задаје ученицима да прочитају ***Геокутак: Проучи, па закључи!*** – страна **141** у уџбенику и најављује да ће следећи час организовати такмичење у познавању главних градова у Европи.   **Домаћи задатак**: Ученици имају задатак да ураде ***Хоћу да знам зато сам/а резимирам!*** - страна **142** у уџбенику.  \*Ученици који слабије напредују: Ученици имају задатак да у атласу заокруже све главне градове у Европи. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |