|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 9** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Елементи карте | | | |
| Тип часа: | Oбрада | | | |
| Циљ часа: | * Усвајање знања за конкретну примену различитих карата према размери и оспособљавање за мерења на карти | | | |
| Очекивани исходи: | Ученици ће бити у стању да:   * Утврде однос величина у природи и на карти; * Открију проблеме преношења лоптастог облик на раван карте. | | | |
| Облик рада: | Фронтални, индивидуални | | | |
| Тако Наставне методе: | Дијалошка метода, демонстративна, илустративни | | | |
| Наставна средства: | Уџбеник, табла, атлас | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник уводи ученике у нову наставну јединицу тако што им поставља питање шта је географска карта и чему служи. Такође тражи од ученика да опишу карту коју виде и шта на њој запажају (наставник показује зидну карту Србије). Ученици записују запажања на стикере.   **Главни део (30 минута):**   * Наставник дели стикере ученицима и прозива их да их залепе на места која су запазили на карти Србије (рам карте, легенду, боје , степене , картографску мрежу) . * Након тога наставник допуњује елементе које ученици нису приметили, објашњава и записује на табли следећу поделу елемената карте:   + *Математички елементи карте* (рам карте, размер, картографска мрежа, картографска пројекција);   + *Географски елементи карте* (физичкогеографски и друштвеногеографски);   + *Допунски елементи карте* (назив, легенда ).   Ученици са табле преписују у свеске.   * Наставник скреће пажњу ученика на картографске пројекције. Упућује их да погледају слику наранџе на страни 19 и показује им на примеру наранџе коју је донео на час. Наставник љушти наранџу ножићем (сече по „меридијанима“) и развлачи кору у правоугаоник. На тај начин ученици на практичан начин уочавају проблем преношења лоптастог облика Земље на раван карте. Ученици на тај начин уочавају да када се кора развуче на „северу“ и „југу“ недостају делови, што на картама није случај. * Наставник објашњава разлику између размера и размерника и задаје ученицима задатке којима, на основу задате размере и растојања на карти, треба да одреде растојање у природи.   **Задатак бр. 1**.  Одреди размеру карте, ако знаш да су два места у природи удаљена 20 км, а на карти 4 цм.  (1:500 000)  **Задатак бр.2**  Нека је размер карте 1:25 000, а растојање тачака на карти 5,2 cm. Израчунај растојање тих тачака у природи.  (1300 метара)  **Задатак бр.3.**  Ако је растојање тачака у природи 3625 m израчунај растојање на карти при размери 1:25 000.  (14,5 cm)  **Завршни део (5 минута):**    Наставник проверава тачност задатака и даје додатна објашњења уколико је потребно.  Домаћи задатак: Ученици раде задатке у делу ***Хоћу да знам, зато сам/а резимирам!*** – страна 21 у уџбенику.  \***Ученици који слабије напредују**: Ученици имају задатак да у атласу пронађу било коју карту и препишу њену легенду у свеску. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |