|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | | ДАТУМ**:** |
| Наставна тема: | Становништво | | | |
| Наставна јединица: | Биолошке структуре становништва | | | |
| Тип часа: | Oбрада | | | |
| Циљ часа: | * Упознавање ученика са различитим биолoшким стурктурама становништва | | | |
| Очекивани исходи: | Ученици ће бити у стању да:   * класификују становништво према раси, полу и старости; * открију значај старосне стуктуре становништва за напредак једне земље. | | | |
| Облик рада: | Фронтални, индивидуални | | | |
| Наставне методе: | Монолошко - дијалошка метода, демонстративна, илустративна | | | |
| Наставна средства: | Уџбеник, карта света, графикони | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник дели ученицима наставне листиће које су решавали прошли час. Указује на грешке појединих ученика. Даје додатна објaшњења где примети да је потребно. Бележи оцене у педагошку документацију (оцена ће улазити у коначну оцену ове области).   **Главни део (30 минута):**   * Наставник уводи ученике у нову наставну јединицу **кроз питање**: * По чему се ви у одељењу међусобно разликујете? *(по боји косе, очију, висини, полу)* * Када ученици изнесу закључке наставник упућује ученике да отворе уџбенике на **страни 53** и погледају фотографије. Наставник поставља **питање**: * По чему де разликују девојчица и човек са слике? *(по очима, боји коже, полу, коси)*   Ученици бележе у свеске да се наведене разлике сврставају у **биолошку структуру** **становништва**. На табли наставник исписује поделу.  БИОЛОШКА СТРУКТУРА СТАНОВНИШТВА  РАСНА  ПОЛНА  СТАРОСНА  Детаље о структури становништва ученици откривају сами кроз задатак који се зове Сазнај информацију (**прилог 1**). Наставник дели ученике у парове. Даје им радне листиће из прилога са питањима и одговорима, водећи рачуна да у сваком пару један ученик добије листић А, а други листић Б.  Ученици имају следећи задатак: ученик А прочита питање број један наглас. Ученик Б затим прочита одговор на то питање наглас и сачека да га особа А запише. Након тога, ученик Б прочита питање број два наглас, а ученик А прочита одговор на то питање и сачека да га особа Б запише, и тако редом. Пошто ученици заврше попуњавање листића, наставник проверава фронтално. Попуњене листиће ученици лепе у свеске.  Наставник упућује ученике на бокс *Да појаснимо* на страни 54 у уџбенику. Када га прочитају подстиче ученике да изнесу своје мишљење о темама дискриминације и расизма. Наставник их пита да наведу примере ових појава из блиског окружења и посебно истиче да су ове појаве у савременом друштву неприхватљиве.  Наставник упућује ученике на бокс *Занимљивости* на страни 54 у коме могу прочитати информације о томе како се све мелези називају.   * Наставник поставља **питање**: * Како постајемо припадници одређене расе? *(то стичемо рођењем)* * На карти света наставник показује која раса је у ком делу света доминантна уз објашњење да је веома често мешање раса у савременом свету због велике покретљивости људи (путовања). * Наставник поставља питања ученицима уз упутство да ће одговоре пронаћи на страни 54. * Шта представља полна структура становништва? *(однос броја становника мушког и женског пола);* * Да ли се више рађа мушке или женске деце? *(мушке)* * Због чега се касније удео мушког становништва смањује? *(због страдања мушкараца у ратовима и због тога што имају краћи животни век од жена)* * Шта нам приказује старосна структура становништва? *(поделу становништва према старости на младо, зрело и старо становништво)*; * У коју групу становништва спадате ви? *( у младо);* * У коју групу становништва спадам ја? *(у зрело становништво);* * У коју групу становништва спадају ваше баке и деке?*(у старо)* * **Полну и старосну структуру** наставник представља и путем полно – старосне пирамиде ( у уџбенику страна 55.). Ученици пореде пирамиду Анголе, Турске и Италије изводе закључке која је прогресивна, која стационарна, а која регресивна уз објашњења због чега је то тако. Ученици долазе до закључка да су полно – старосне пирамиде правилније у неразвијеним земљама јер је већи природни прираштај и краћи животни век него у развијеним земљама.   **Завршни део (5 минута):**   * Наставник је ученицима поделио унапред припремљене полно – старосне пирамиде Србије и ученици је лепе у свеску и имају задатак да одреде ком типу пирамиде припада (**прилог 2**).   ***Домаћи задатак***: Ученици треба да ураде задатке ***Хоћу да знам, зато сам/а резимирам! -*страна 56** у уџбенику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

|  |  |  |
| --- | --- | --- |
| **Ученик А** |  | **Учник Б** |
| **Шта чини биолошку структуру становништва?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **Шта чини биолошку структуру становништва?**  Биолошку структуру становништва чине расна, полна и старосна структура становништва. |
| **Које су три основне расе?**  Разликују се три основне расе становништва: негроидна (црна),  монголоидна (жута) и европеидна (бела). |  | **Које су три основне расе?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Како се називају портпмци припадника различитих раса?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **Како се називају портпмци припадника различитих раса?**  Потомци припадника различитих раса називају се мелези |
| **Шта представља полна структура становништва?**  Полна структура представља однос броја становника мушког и женског пола у укупном становништву. |  | **Шта представља полна структура становништва?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Како се становништво дели према старости и на основу чега је подела извршена?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **Како се становништво дели према старости и на основу чега је подела извршена?**  Према старости, становништво се најчешће дели на младо, зрело и старо. Младо становништво је у групи до 14 година, зрело становништво је оно од 15 до 64 година, а старо становништво је старије од 65 година. |
| **Од чега зависи старосна структура становништва?**  Старосна структура становништва зависи од наталитета, морталитета и миграционих кретања. |  | **Од чега зависи старосна структура становништва?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Шта се приказује полно старосном пирамидом?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Шта се приказује полно старосном пирамидом?**  Полно­старосном пирамидом се приказује однос мушког и женског становништва према старосним групама. |

**Прилог 2**

