|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**:** | | ДАТУМ**:** |
| Наставна тема: | Становништво | | | |
| Наставна јединица: | Основни појмови о становништву | | | |
| Тип часа: | Обрада | | | |
| Циљ часа: | * Упознавање ученика са основним појмовима о становништву | | | |
| Очекивани исходи: | Ученици ће бити у стању да:   * објасне значај демографије; * објасне значај прикупљених података о становништву. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка метода, демонстративна | | | |
| Наставна средства: | Уџбеник, карта света , анкета | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник низом питања уводи ученике у нову наставну јединицу.   1. Како се дели друштвена географија? (*На географију становништва, географију насеља, економску географију и политичку географију.*)  2. Која од наведених области географије проучава кретање и размештај становништва и њихов састав? *(Географија становништва.*)  3. Која област географије се бави проучавањем типа, положаја, настанка и развоја насељених места? (*Географија насеља*.)  4. Како се даље дели географија насеља? (*На руралну географију и урбану географију.*)  5. Која област географије насеља проучава села, а која градове? (*Рурална географија проучава села, а урбана географија градове.*)  6. Како се дели економска географија? (*На аграрну или пољопривредну, индустријску, саобраћајну и туристичку географију.*)  7. Која област економске географије проучава географски размештај и факторе који утичу на пољопривердну производњу? (*Аграрна или пољопривредна географија.*)  8. Која област економске географије проучава индустрију и факторе који утичу на њу? (*Индустријска географија*.)  9. Која област економске географије проучава развој саобраћаја и превоз робе и путника? (*Саобраћајна географија.*)  10. Која област економске географије проучава развој туризма и туристичка кретања? (*Туристичка географија.*)  11. Која географска дисциплина проучава утицај природних у друштвених услова на настанак, развој уређење и границе држава? (*Политичка географија.*)  **Главни део (30 минута):**   * Наставник дели ученицима наставне листићена којима су са леве стране исписани нови појмови, а са десне стране значења тих појмова. Ученици имају задатак да прочитају страну 36 и 37 у уџбенику и да на основу података које пронађу ураде задатак у **прилогу 1**. * Наставник даје основна објашњења о појмовима уколико ученици нису разумели неки од њих уз напомену да ће се наредних часова детаљније бавити њима. Наставник поставља питање ученицима: * Да ли вам је познато колико становника има наша држава ? *(око 7,5 милиона)* * Како смо дошли до тих података? *(пописом становништва)* * Затим, кроз разговор ученици сазнају како сам поступак пописа становништва тече. Ученици добијају унапред припремљене формуларе пописа (образац се може наћи на сајту Републичког завода за статистику) (**прилог 2**) * Наставник дели ученике на парове . Један ученик је у улози пописивача, а други одговара на питања. Тако ученици пописују једни друге како би се упознали са поступком пописа. * Након тога ученици могу да обраде податке до којих су дошли и прикажу их одељењу у виду понуђеног обрасца.   **Завршни део (5 минута):**   * Наставник проверава да ли су ученици записали све појмове у свесци и упућује их на сајт Републичког завода за статистику где могу да потраже електронску књигу „Попис и основци“ како би добили више информација о самом попису.   ***Домаћи задатак:*** Наставник задаје ученицима задатке ***Хоћу да знам, зато сам/а резимирам! –* страна 38** у уџбенику.  \***Ученици који слабије напредују**: Ученици помажу наставнику приликом поделе пописница и налазе се у улози помагача ученику анкетару ког наставник одреди. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

**Повежи појмове наведене у колони лево са одговарајућим објашњењем у колони десно уписивањем слова на линију.**

|  |  |  |  |
| --- | --- | --- | --- |
| а) | демос |  | описивање (реч грчког порекла) |
| б) | рађање |  | природно кретање становништва |
| в) | умирање |  | механичко кретање становништва |
| г) | грапхеин |  | народ (реч грчког порекла) |
| д) | демографија |  | област математике |
| ђ) | демографски развитак |  | прикупљање података о становништву |
| е) | миграције |  | кретање становништва |
| ж) | географија становништва |  | географска дисциплина |
| з) | попис становништва |  | наука о становништву |
| и) | статистика |  | процес који обухвата природо и механичко кретање становништва |

**✂**

**Повежи појмове наведене у колони лево са одговарајућим објашњењем у колони десно уписивањем слова на линију.**

|  |  |  |  |
| --- | --- | --- | --- |
| а) | демос |  | описивање (реч грчког порекла) |
| б) | рађање |  | природно кретање становништва |
| в) | умирање |  | механичко кретање становништва |
| г) | грапхеин |  | народ (реч грчког порекла) |
| д) | демографија |  | област математике |
| ђ) | демографски развитак |  | прикупљање података о становништву |
| е) | миграције |  | кретање становништва |
| ж) | географија становништва |  | географска дисциплина |
| з) | попис становништва |  | наука о становништву |
| и) | статистика |  | процес који обухвата природо и механичко кретање становништва |

**Прилог 2**





